smcproject/ml-wiki-sentences huggingface dataset:
നബിയെ മദീനയിലേക്ക് ക്ഷണിക്കാൻ വന്നപ്പോൾ അവരുമായി നടത്തിയ അഖബ ഉടമ്പടിയിലും അബൂ അയ്യൂബുൽ അൻസ്വാരിയുമുണ്ടായിരുന്നു.
മിസ് അബ് ബിൻ ഉമൈറിനെയും അബൂഅയൂബിൽ അൻസാരിയെയും ചേർത്ത് പിടിച്ച് മുഹാജിറുകളെയും അൻസ്വാറുകളെയും പരസ്പര സഹോദങ്ങളെന്ന് നബി പ്രഖാപിച്ചു.
നബി മദീനയിൽ വന്ന സമയത്ത് ഒട്ടകം മുട്ട്കുത്തിയത് അബൂ അയ്യൂബിൽ അൻസാരിയുടെ ഭവനത്തിന് സമീപമായിരുന്നു.
നബിയുടെ മദീനയിലെ ആദ്യ ആതിഥേയനും അദ്ദേഹമായിരുന്നു.
മുആവിയയുടെ നേതൃത്വത്തിൽ നടന്ന കോൺസ്റ്റാൻഡിനോപ്പിൾ മുന്നേറ്റ ത്തിൽ പങ്കെടുക്കെ രോഗിയായി മരണപ്പെട്ടു.
തന്റെ മൃതദേഹം ഇസ്താന്മ്പൂളിൽ അടക്കം ചെയ്യാൻ അദ്ദേഹം ആവശ്യപ്പെട്ടു.
പിന്നീട് സുൽത്ത്വാൻ മുഹമ്മദ് രണ്ടാമന്റെ കാലത്താണ് പ്രസ്തുത ശവകുടീരം കണ്ടെടുക്കുകയും അതിന് മുകളിൽ നിർമ്മാണം നടത്തപ്പെടുകയുമുണ്ടായത്.
നബിയുടെ വിയോഗ ശേഷം
ദാവൂദുബ്നു അബീസ്വാലിഹി (റ) ൽ നിന്ന് നിവേദനം : ഒരു ദിവസം മർവാൻ നബി(സ)യുടെ  ഖബ്റിന്റെ മേൽ മുഖം വച്ച ഒരാൾ കരയുന്നത് കണ്ടു.
ആളെകാണാതെ പിരടിക്ക് വലിച്ചുകൊണ്ട് മർവാൻ ചോദിച്ചു: " താങ്കൾ ചെയ്യുന്നത്  എന്താണെന്ന് താങ്കൾക്കറിയുമോ?".
നോക്കുമ്പോൾ അത് അബു അയ്യൂബ് (റ) ആയിരുന്നു.
അദ്ദേഹം പ്രതിവചിച്ചു: അതെ അല്ലാഹുവിന്റെ റസൂലിനെയാണ് ഞാൻ സമീപ്പിച്ചത്.
കല്ലിനെയല്ല.
നബി(സ) ഇപ്രകാരം പറയുന്നത് ഞാൻ കേട്ടിട്ടുണ്ട്.
"അർഹർ കൈകാര്യം ചെയ്യുമ്പോൾ മതത്തിന്റെ പേരിൽ നിങ്ങൾ കരയരുത്. പക്ഷെ അനർഹർ കൈകാര്യം ചെയ്യുമ്പോൾ മതത്തിന്റെ പേരിൽ നിങ്ങൾ കരയുവീൻ".
മുആവിയയുടെ മകൻ യസീദിൻറെ നേതൃത്വത്തിൽ പൗരസ്ത്യ റോമാ സാമ്രാജ്യത്തിലെ കോൺസ്റ്റാൻറിനോപ്പിളിലേക്ക് ഒരു സൈന്യം പുറപ്പെട്ടു.
പടിഞ്ഞാറൻ റോമിൻറെ ഭാഗമായ തുർക്കിയിലെ ഇസ്തംബൂളിനടുത്ത നദിക്കരയിലാണ് ആ സൈനികർ എത്തിച്ചേർന്നത്.
പ്രായം ഏറെ ചെന്നെങ്കിലും അബൂഅയ്യൂബ്(റ)യും ആ സൈന്യത്തിൽ അണിചേർന്നു.
അദ്ദേഹത്തിൻറെ ആരോഗ്യം ക്ഷയിച്ചുകൊണ്ടിരുന്നു.
ശരീരത്തിന് മനസ്സിനൊപ്പമെത്താനാവാത്ത സ്ഥിതിയായി.
തിരുനബി(സ്വ)യിൽ നിന്ന് നേരിൽ പഠിച്ച വല്ലതും പരസ്യപ്പെടുത്താൻ ബാക്കിയുണ്ടെങ്കിൽ അതിനിപ്പോഴാണ് സമയമെന്ന് അദ്ദേഹം ഉറപ്പിച്ചു.
താമസിയാതെ കൂട്ടുകാരെയും സഹയാത്രികരെയും വിളിപ്പിച്ചു.
ഒരു ഹദീസ് കൂടി പഠിപ്പിക്കുവാൻ ഞാൻ ബാക്കിവെച്ചിട്ടുണ്ട്.
‘ബഹുദൈവാരാധന ചെയ്യാത്തവരായി മരിച്ചവരാരോ അവർ സ്വർഗാവകാശികളാണ്’ ഇതാണ് ഹദീസ്.
അവസാനം അദ്ദേഹം വസ്വിയ്യത്ത് രേഖപ്പെടുത്തി.
‘എൻറെ ആത്മാവ് പിരിഞ്ഞാൽ നിങ്ങൾ യുദ്ധം ചെയ്തുകൊണ്ടിരിക്കുന്ന ശത്രുരാജ്യത്തിൻറെ മണ്ണിൽ എന്നെ മറമാടണം.’
‘ശത്രുവിൻറെ മണ്ണിലോ?’
അത്ഭുതത്തോടെ അവരന്വേഷിച്ചു.
‘അതേ, ശത്രുവിൻറെ നാട്ടിൽ.’
മുആവി സൈന്യം അത് നിറവേറ്റി കൊടുത്തു.
അബൂ അയ്യൂബുൽ അൻസ്വാരിയടക്കമുള്ള ശിഷ്യരോട്‌ മുഹമ്മദ് നബി കാലങ്ങൾ കഴിഞ്ഞാൽ ഉത്തമനായ ഒരു നേതാവിന്റെ കീഴിലുള്ള മഹത്തായ ഒരു സൈന്യം കോൺസ്റ്റാന്റിനോപ്പിൾ കീഴടക്കുമെന്ന് പ്രവചനം നടത്തിയിരുന്നു.
ഇസ്ലാം വ്യാപിക്കുന്നതിന് മുൻപേ മഴക്ക് ക്ഷാമം നേരിടുമ്പോൾ അക്കാലത്തെ ജനങ്ങൾ അവിടെ വന്നു പ്രാർത്ഥിക്കുമായിരുന്നു.
↑ അഹ്മദ്, ത്വബ്രാനി, ഹാകിം ↑ https://sunnivoice.net/%E0%B4%B1%E0%B4%B8%E0%B5%82%E0%B4%B2%E0%B4%BF%E0%B4%A8%E0%B5%8D%E0%B4%B1%E0%B5%86-%E0%B4%95%E0%B4%BE%E0%B4%B5%E0%B4%B2%E0%B5%8D%E2%80%8D%E0%B4%95%E0%B5%8D%E0%B4%95%E0%B4%BE%E0%B4%B0%E0%B4%A8%E0%B5%8D/
അബൂ താലിബ് ഇംഗ്ലീഷ് വിലാസം https://ml.wikipedia.org/wiki/Abu_Talib_ibn_Abd_al-Muttalib
മുഹമ്മദുനബിയുടെ പിതൃവ്യനായിരുന്നു അബൂ താലിബ് ‎ (549 – 619).
ശരിയായ പേര് അബ്ദു മനാഫ് ഇബ്നു അബ്ദുൽമുത്തലിബ് (അറബിൿ: أبو طالب بن عبد المطلب‎) എന്നാണ്.
നബിയുടെ ജാമാതാവായിരുന്ന അലി ബിൻ അബീത്വാലിബ് , ഇദ്ദേഹത്തിന്റെ പുത്രനാണ്.
പിതാമഹനായ അബ്ദുൽ മുത്തലിബ് നിര്യാതനായപ്പോൾ 10 വയസ്സു മാത്രമുള്ള നബിയുടെ രക്ഷാകർത്തൃത്വം ഏറ്റെടുത്തത് അബൂ താലിബ് ആയിരുന്നു.
സഹോദര പുത്രനോട് നിസ്സീമമായ വാത്സല്യമാണ് ഇദ്ദേഹത്തിനുണ്ടായിരുന്നത്.
ഇദ്ദേഹത്തോടൊപ്പം നബി വ്യാപാരാർഥം സിറിയയിൽ സഞ്ചരിച്ചിട്ടുണ്ട്.
മുഹമ്മദ് തന്റെ പ്രവാചകത്വം പ്രഖ്യാപിക്കുകയും അറബികളുടെ വിഗ്രഹാരാധനയെയും പ്രാകൃതസമ്പ്രദായങ്ങളെയും എതിർക്കുകയും ചെയ്തപ്പോൾ മക്കാ നിവാസികളായ ഖുറൈഷികൾ കുപിതരായി അദ്ദേഹത്തെയും അനുയായികളെയും പല പ്രകാരത്തിൽ ദ്രോഹിച്ചു.
ഈ സമയത്ത് അബൂ താലിബ് നബിക്കു നല്കിയ സഹായവും സംരക്ഷണവും ഖുറൈഷികൾക്ക് ഇഷ്ടപ്പെട്ടില്ല.
തന്റെ വംശജരായ ഖുറൈഷികൾ അബൂ താലിബിനെ ഇതിൽനിന്നും പിന്തിരിപ്പിക്കുവാൻ പ്രയോഗിച്ച ഉപായങ്ങളെല്ലാം നിഷ്ഫലമാകുകയാണുണ്ടായത്.
ഖുറൈഷികൾ കോപാന്ധരായി.
അവർ ഇദ്ദേഹത്തിനും കുടുംബമായ നൂഹാഷിമിനും എതിരെ സാമൂഹികബഹിഷ്കരണം പ്രഖ്യാപിച്ചു.
മക്കയിലെ ഒരു താഴ്വരയിൽ രണ്ടര വർഷം ബഹിഷ്കൃതനായി ജീവിക്കേണ്ടി വന്നുവെങ്കിലും അബൂ താലിബിന്റെ നിശ്ചയദാർഢ്യം ഇളക്കമറ്റതായിരുന്നു.
മുഹമ്മദിന്റെ മതത്തോടുള്ള കൂറുകൊണ്ടല്ല മുഹമ്മദിനോടുള്ള വാത്സല്യംകൊണ്ടാണ് ഈ ത്യാഗമെല്ലാം ഇദ്ദേഹം ചെയ്തത്.
അബൂ താലിബിന്റെ നിര്യാണം പ്രവാചകന് നികത്താനാവാത്ത ഒരു നഷ്ടമായിരുന്നുവെങ്കിൽ ഖുറൈഷികൾക്ക് അതൊരു ആശ്വാസമായിരുന്നഅബൂതാലിബ് മുസ്ലിം ആയിരുന്നോ എന്ന കാര്യത്തിൽ മുസ്ലിം പണ്ഡിതന്മാർക്കിടയിൽ ഭിന്നാഭിപ്രായമുണ്ട്.
പ്രവാചകനോടുള്ള സ്നേഹം
ഒരിക്കൽ കച്ചവടവാശ്യാർഥം അബൂതാലിബ് യാത്രപോയപ്പോൾ അദ്ദേഹത്തെ വേർപിരിയുന്ന അവസ്ഥ സഹിക്കാനാവാതെ കുട്ടിയായിരുന്ന മുഹമ്മദ് വാവിട്ട് കരഞ്ഞിരുന്നു.
ഈ സമയം അദ്ദേഹം പറഞ്ഞു.
"ഓ ദൈവമേ.. ഞാനവിനെയും കൊണ്ടുപോകുകയാണ്.ഞങ്ങൾ വേർപിരിഞ്ഞുനിൽക്കാനാവില്ല"
സാമ്പത്തികമായി അബൂതാലിബ് വളരെ പ്രയാസം നേരിട്ട കാലത്ത് മുഹമ്മദ് നബി അദ്ദേഹത്തിൻറെ ഒരു മകനെ സംരക്ഷിച്ചിരന്നു.
അലിയായിരുന്നു ആ മകൻ.
പ്രവാചകനെ സംരക്ഷിക്കൽ
മുസ്ലിം മതവിശ്വാസിയല്ലാതിരുന്നിട്ടും അബൂ താലിബ് , മുഹമ്മദിനെ സംരക്ഷിച്ചിരുന്നു.
ഇതിന് അബൂതാലിബ് വലിയ വിലകൊടുക്കേണ്ടി വന്നിട്ടുണ്ട്.
അബൂതാലിബിന് പല ഗോത്രങ്ങളിൽ നിന്നും വിലക്കും കിട്ടി.
അബൂതാലിബ് നിരന്തരമായി മുഹമ്മദിന് പിന്തുണ നൽകുന്നത് അറേബ്യയിലെ വിവിധ ഗോത്രക്കാർക്കിടയിൽ അതൃപ്തിയുണ്ടായിരുന്നു.
അബൂതാലിബിന് കോഴകൊടുക്കാനും ശ്രമിച്ചിരുന്നെങ്കിലും അതൊന്നും അദ്ദേഹം വകവെച്ചില്ല.
തുടർന്ന് ഖുറൈശ് ഗോത്രം മറ്റുഗോത്രങ്ങളുമായി ബന്ധപ്പെട്ട് അബുതാലിബിൻറെ ഗോത്രമായ ബനൂ ഹാശിമുമായി വ്യാപാര ബന്ധം ബഹിഷ്ക്കരിച്ചു.
കൂടാതെ ബനൂഹാശിം കുടുംബവുമായി വിവാഹ ബന്ധംപോലുള്ള ബന്ധംപോലും ഉപേക്ഷിച്ചു.
മുഹമ്മദ് നബിക്ക് പ്രവാചകത്വം ലഭിച്ച ആദ്യത്തെ ഏഴ് വർഷത്തോളം ഈ ബഹിഷ്ക്കരണം അവർ അബൂതാലിബിൻറെ കുടുംബത്തോട് ചെയ്തിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബൂ താലിബ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ ↑ Ibn Hisham, al-Sirah, Vol.
I, p.162.
↑ Tārīkh Al-Tabarī (vol 2 p.63), Tārīkh ibn Al-Athīr (vol 2 p.24), Musnad of Aḥmed ibn Ḥanbal (vol 1 p.159), Al-Sīrat al-Nabawīyah by ibn Kathīr (vol 1 p.457-459).
↑ Sunan al-Tirmidhī (vol 2 p.301), Al-Ṭabaqāt Al-Kubrā - ibn Sa'd (vol 3 kklkp.12), Usd Al-Ghābah (vol 4 p.17), Kanz al-'Ummāl (vol 6 p.400), Tārīkh Al-Ṭabarī (vol 2 p.55), Tārīkh Baghdād (vol 2 p.18) ↑ ↑ ↑ ↑
അബൂ സിംബൽ ഇംഗ്ലീഷ് വിലാസം https://ml.wikipedia.org/wiki/Abu_Simbel_temples ഈഗിപ്റ്റിലെ അബൂ സിംബലിന്റെ ഭൂപടം
ഈജിപ്റ്റിലെ അസ്വാൻ പ്രവിശ്യയിൽ (പ്രാചീനകാലത്തെ നൂബിയ) കൊറോസ്കോയ്ക്ക് 90 കി.
തെക്ക് നൈൽനദിയുടെ പടിഞ്ഞാറെക്കരയിൽ ബി.സി. 1250 അടുപ്പിച്ച് റാംസസ് II-ആമൻ (ബി.സി. 1292-1225) പണികഴിപ്പിച്ച മൂന്ന് ദേവാലയങ്ങൾ.
ഇപ്സാംബുൽ എന്നും ഇവയ്ക്ക് പേരുണ്ട്.
നദിയുടെ വക്കിൽ നിന്ന് കുത്തനെ ഉയർന്നുനില്ക്കുന്ന കൂറ്റൻ പാറക്കെട്ട് കൊത്തിത്തുരന്നാണ് ഈ ക്ഷേത്രങ്ങൾ നിർമിച്ചിരിക്കുന്നത്.
ഇവയിൽ ഏറ്റവും പ്രധാനപ്പെട്ട ക്ഷേത്രത്തിലെ മുഖ്യപ്രതിഷ്ഠകൾ ഈജിപ്റ്റുകാരുടെ സൌരമൂർത്തികളായ തീബ്സിലെ ആമൺറേയുടേതും ഹെലിയോപ്പൊളിസിലെ റേ-ഹൊരാഹ്തേയുടേതുമാണ്.
റേ-ഹോരാഹ്തേയുടെയും മെംഫിസിലെതയുടെയും വിഗ്രഹങ്ങൾക്ക് നടുവിൽ ഇവയുടെയെല്ലാം നിർമാതാവായ റാംസസ് II-ഠാമന്റെ പ്രതിമയും സ്ഥാപിച്ചിരിക്കുന്നു.
രാജത്വത്തോടുകൂടി ഐശ്വര്യഭാവവും അവകാശപ്പെട്ടിരുന്ന റാംസസിന്റെയും ആമൺ-റേയുടെയും വിഗ്രഹങ്ങളിൽ, രണ്ടു വിശാലമണ്ഡലങ്ങൾ കടന്നുവരുന്ന ഉദയസൂര്യന്റെ ആദ്യകിരണങ്ങൾ പതിയത്തക്കവണ്ണം പൂർവാഭിമുഖമായാണ് ഈ ക്ഷേത്രങ്ങൾ പണിയപ്പെട്ടിട്ടുള്ളത്.
വിശാലമായ ശാലകളായി സംവിധാനം ചെയ്യപ്പെട്ടിട്ടുള്ള ദേവാലയത്തിന്റെ അന്തർഭാഗം പാറക്കെട്ടുകളുടെ ഉള്ളിലേക്ക് 56.39 മീറ്റർ തുരന്നാണ് ഉണ്ടാക്കപ്പെട്ടിട്ടുള്ളത്.
നിസ്തുലമായ കലാസുഭഗതനിറഞ്ഞ അവയ്ക്കുള്ളിലെ ശില്പാലങ്കാരങ്ങൾ 20-ആം ശതകത്തിന്റെ മധ്യം കഴിഞ്ഞിട്ടും അന്യൂനമായിത്തന്നെ നിലകൊള്ളുന്നു.
മതപരവും രാഷ്ട്രീയവുമായി പ്രാധാന്യമുള്ള രൂപശില്പങ്ങളാണിവ.
രാജാവെന്നനിലയിൽ റാംസസ് ദൈവമായ തനിക്കുതന്നെ നിവേദ്യങ്ങൾ അർപ്പിക്കുന്നതാണ് അവയിലൊന്ന്.
മറ്റു ചിലതിൽ അദ്ദേഹം സിറിയയിലും ലിബിയയിലും നൂബിയയിലും മറ്റും നേടിയ യുദ്ധവിജയങ്ങളുമായി ബന്ധപ്പെട്ട രംഗങ്ങളാണ് ചിത്രീകരിച്ചിരിക്കുന്നത്.
പ്രധാനക്ഷേത്രം
നദിയിൽനിന്നു കെട്ടിപ്പടുത്തിട്ടുള്ള കൽപ്പടവുകൾ കയറിത്തീരുമ്പോൾ കാണപ്പെടുന്ന റാംസസിന്റെ പ്രധാനപ്രതിമയുടെ ഉയരം 19.18 മീ.
പിന്നീട് പ്സാമ്മെറ്റിക്കസ് II-ആമന്റെ ഭരണകാലത്ത് (ബി.സി. 594-89) കൂട്ടിചേർക്കപ്പെട്ട ചില ലിഖിതങ്ങൾ ഇതിന്റെയും മറ്റ് വിഗ്രഹങ്ങളുടെയും പീഠങ്ങളിൽ കാണാനുണ്ട്.
കാരിയൻ, ഫിനീഷ്യൻ, ഗ്രീക് എന്നീ ലിപികളിലാണ് ഈ ലിഖിതങ്ങൾ.
ഈ ഭാഷകളിൽ കണ്ടെടുക്കപ്പെട്ടിട്ടുള്ള ആദ്യത്തെ ലിഖിതങ്ങളാണിവയെന്നതിനു പുറമേ, ഇവയിലെ ലിപിവ്യവസ്ഥകളുടെ ആദ്യകാലവികാസചരിത്രമറിയാനും ഇത് സഹായിക്കുന്നു.
രാഷ്ട്രീയ-സൈനിക ചരിത്രഗതികളെ സംബന്ധിക്കുന്ന പല അമൂല്യവിവരങ്ങളും ഇവയിൽനിന്നും ലഭ്യമാണ്.
ഈ ക്ഷേത്രങ്ങളിൽ ഒന്നിൽ ആലേഖനം ചെയ്യപ്പെട്ടിട്ടുള്ള സേനാനികളുടെ പേരുകളിൽനിന്ന് അന്നത്തെ ഈജിപ്തിലെ സൈന്യവ്യൂഹങ്ങളിൽ ഗ്രീക്കുകാരും ഉൾപ്പെട്ടിരുന്നതായി മനസ്സിലാക്കാം.
മറ്റു രണ്ടു ക്ഷേത്രങ്ങൾ
ഇതോടു ചേർന്നുള്ള മറ്റു രണ്ടു ക്ഷേത്രങ്ങളും ചെറുതാണ്.
പ്രധാന ക്ഷേത്രത്തിന്റെ മാതൃകയിലാണ് ഇവയിൽ ഒന്ന് സംവിധാനം ചെയ്യപ്പെട്ടിട്ടുള്ളത്.
അതിൽ ഈജിപ്ഷ്യൻ പുരാണങ്ങളിലെ കാമധേനുവായ ഹാഥൊറിനെയും തന്റെ രാജ്ഞിയായ നെഫർറെറ്റിയെയും ആണ് റാംസസ് പ്രതിഷ്ഠിച്ചിട്ടുള്ളത്.
പട്ടമഹിഷിയുടെയും സന്താനങ്ങളുടെയും കൂടെ നില്ക്കുന്ന റാംസസ് ഹാഥൊറിനെ ആരാധിക്കുന്ന ചിത്രീകരണവും ഇവിടെ കാണാം.
ഏറ്റവും വടക്കേ അറ്റത്തു സ്ഥിതിചെയ്യുന്ന ഈ ചൈത്യത്തെ പ്രധാന ദേവാലയത്തിൽനിന്ന് വേർതിരിച്ചിരിക്കുന്നത് ചെറിയ ഒരു നീരൊഴുക്കുചാൽ ആണ്.
പ്രധാന ക്ഷേത്രത്തിന്റെ തൊട്ടു തെ.
വശത്താണ് മൂന്നാമത്തെ ക്ഷേത്രം സ്ഥിതി ചെയ്യുന്നത്.
പാറ തുരന്നെടുത്ത ഒരൊറ്റ കക്ഷ്യയേ ഇതിൽ കാണാനുള്ളൂ.
ചെറിയ ഒരു ഘോഷയാത്രാദൃശ്യമാണ് ഇതിന്റെ മതിലുകളിൽ ചിത്രണം ചെയ്തിരിക്കുന്നത്.
അബു സിംബലിലെ ശിലാപ്രതിമ
അസ്വാൻ അണക്കെട്ടിന്റെ നിർമ്മാണം ആലോചനയിലിരിക്കുന്ന കാലത്തുതന്നെ അബൂ സിംബൽ മുഴുവൻ ബൃഹത്തായ ജലസംഭരണിയിൽ ഉൾപ്പെട്ടു മുങ്ങിപ്പോകുമെന്ന് അതിന്റെ ആസൂത്രകന്മാർക്ക് അറിയാമായിരുന്നു.
പുരാവസ്തുശാസ്ത്രപ്രാധാന്യമേറിയ ഇതിലെ അമൂല്യശില്പങ്ങൾ ഇപ്രകാരം നഷ്ടമായിപ്പോകാതിരിക്കാൻവേണ്ടി ഐക്യഅറബിറിപ്പബ്ളിക് യുനെസ്കോയുടെ സഹായം അഭ്യർഥിച്ചു.
1955-ൽ പല രാജ്യങ്ങളിൽനിന്നുമുള്ള പുരാവസ്തുശാസ്ത്രവിദഗ്ദ്ധന്മാരുടെ ഒരു സംഘം ഈ ക്ഷേത്രങ്ങളിലെ ശില്പങ്ങളും ചിത്രീകരണങ്ങളും ലിഖിതങ്ങളും പകർത്തി രേഖപ്പെടുത്താൻ തുടങ്ങി.
ഈ പദ്ധതിക്ക് യു.എസ്. 16 ദശലക്ഷം ഡോളറാണ് സംഭാവന ചെയ്തത്.
1966 ആയപ്പോഴേക്കും ഇവിടത്തെ ബൃഹത്പ്രതിമകൾ പലതും ഖണ്ഡംഖണ്ഡമായി വാർന്നുമുറിച്ച് പഴയ നദീതടത്തിൽ നിന്ന് 60.96 മീ.
മുകളിലുള്ള ഒരു പാറക്കെട്ടിൽ കൊണ്ടുവന്ന് കൂട്ടിയിണക്കി പുനഃപ്രതിഷ്ഠ നടത്തി.
യുനെസ്കോയുടെ കീഴിൽ നടന്ന ഈ പ്രവർത്തനത്തിൽ അമ്പത് രാഷ്ട്രങ്ങൾ സഹകരിച്ചു.
1812-ൽ യൊഹാൻ ലുഡ്വിഗ് ബർക്ഹാർട് (Johan L.Burckhardt) എന്ന ജർമൻ പുരാവസ്തുശാസ്ത്രജ്ഞനാണ് ഈ ക്ഷേത്രസങ്കേതങ്ങൾ ആദ്യമായി കണ്ടെത്തിയത്.
ഈ ദൃശ്യങ്ങൾ പൊതുജനപ്രാപ്യമാക്കിത്തീർത്തത് ജി.ബി. ബൽസോണിയ ആണ്.
കോപ്പൻ-ഗെയ്ഗെർ കാലാവസ്ഥ തരംതിരിക്കൽ സംവിധാനം ഈ സ്ഥലത്തെ കാലാവസ്ഥ ചൂടൻ മരുഭൂമിയായി രേഖപ്പെടുത്തിയിരിക്കുന്നു.
Abu Simbel പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 23.6 (74.5) 26 (79) 30.2 (86.4) 35.3 (95.5) 39.1 (102.4) 40.6 (105.1) 40.2 (104.4) 40.2 (104.4) 38.7 (101.7) 36 (97) 29.7 (85.5) 24.9 (76.8) 33.71 (92.73) പ്രതിദിന മാധ്യം °C (°F) 16.4 (61.5) 18.2 (64.8) 22.1 (71.8) 27 (81) 31 (88) 32.7 (90.9) 32.7 (90.9) 32.9 (91.2) 31.4 (88.5) 28.8 (83.8) 22.7 (72.9) 18.1 (64.6) 26.17 (79.16) ശരാശരി താഴ്ന്ന °C (°F) 9.2 (48.6) 10.4 (50.7) 14.1 (57.4) 18.8 (65.8) 23 (73) 24.8 (76.6) 25.3 (77.5) 25.7 (78.3) 24.2 (75.6) 21.6 (70.9) 15.8 (60.4) 11.4 (52.5) 18.69 (65.61) മഴ/മഞ്ഞ് mm (inches) 0 (0) 0 (0) 0 (0) 0 (0) 0 (0) 0 (0) 0 (0) 0 (0) 0 (0) 0 (0) 0 (0) 0 (0) 0 (0) ശരാ.
മഴ ദിവസങ്ങൾ 0 0 0 0 0 0 0 0 0 0 0 0 0 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 10 10 10 10 11 11 11 11 10 10 10 10 10.3 Source # 1: Climate-Data.org ഉറവിടം # 2: Weather to Travel for sunshine and rainy days ചിത്രശാല റാംസെസ് II ന്റെ ടെമ്പിൾ ജോൺ ബീസ്ലി ഗ്രീനി 1854 ൽ എടുത്ത ചിത്രം 2007 ൽ എടുത്ത ചിത്രം ഇടതുവശത്തുള്ള പ്രതിമയുടെ ചിത്രം മദ്ധ്യത്തിലുള്ള പ്രതിമ - റാ-ഹൊറാക്തി പ്രതിമകളുടെ മുകളിലുള്ള ശില്പവേല ടെമ്പിളിന്റെ വലതുവശത്തുനിന്നുള്ള വീക്ഷണം - വില്യം ഹെൻറി ഗുഡ് ഇയർ 1923 മുൻപ് എടുത്ത ചിത്രം പ്രധാന ടെമ്പിളിന്റെ ചിത്രം ഫോട്ടോ 1923 ന് മുൻപ് ഏറ്റവും വലതുവശത്തുള്ള പ്രതിമയുടെ ചിത്രം.
പകുതി മാന്തിയ നിലയിൽ.
ഒരു മനുഷ്യനെയും കാണാം - മിക്കവാറും വില്യം ഹെൻറി ഗുഡ് ഇയർ ആയിരിക്കും അത്.
വലതുവശത്തുനിന്നുള്ള ചിത്രം.
പ്രതിമകൾ പകുതി മാന്തിയ നിലയിൽ ടെമ്പിളിന്റെ അകവശത്തിന്റെ ചിത്രം.
മണ്ണുമാറ്റുന്നതിനുമുൻപ് 1923 ൽ എടുത്ത കളർചിത്രം.
വലതുവശത്തുനിന്നുള്ള വീക്ഷണം 1923 നുമുൻപ് എടുത്ത ചിത്രം.
വലതുവശത്തുനിന്നുള്ള വീക്ഷണം ടെമ്പിൾ ഓഫ് നെഫെർടറി Earliest photo, 1854 by John Beasley Greene Earliest photo, 1854 by John Beasley Greene The Small Temple in its relocated context, 1999 Closer view of the Small Temple, 2007 Nefertari offering sistrums to seated goddess Hathor .
Frieze inside the Small Temple.
Ramesses offering to seated god Ptah .
അബു സിംബൽ Inscription at the entrance to the Great Temple.
Hooper Brooklyn Museum Archives The Small Temple in context, before relocation.
Goodyear Brooklyn Museum Archives Statues in the sanctuary of the Great Temple Interior of one of the temples at Abu Simbel, with graffiti View of the Nile from Abu Simbel, before 1923.
Brooklyn Museum Archives കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബൂ സിംബൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബൂ യൂസുഫ് ഇംഗ്ലീഷ് വിലാസം https://ml.wikipedia.org/wiki/Abu_Yusuf
എട്ടാം നൂറ്റാണ്ടിലെ ഒരു ഇസ്‌ലാമികപണ്ഡിതനും സാമ്പത്തികവിദഗ്ദനുമായിരുന്നു യഅ്ഖൂബ് ബിൻ ഇബ്റാഹിം അൽ-അൻസാരി ( അറബി : يعقوب بن إبراهيم الأنصاري ‬ ) എന്ന അബൂ യൂസുഫ് ( അറബി : أبو يوسف ‬ ) (d.798).
അബൂഹനീഫയുടെ ശിഷ്യനായിരുന്ന അദ്ദേഹം ഹനഫി മദ്‌ഹബിന്റെ വികാസത്തിൽ വലിയ പങ്കുവഹിച്ചു.
ഖലീഫ ഹാറൂൻ റഷീദിന്റെ കാലത്ത് ന്യായാധിപനായി സേവനമനുഷ്ഠിച്ച അബൂ യൂസഫ് രാഷ്ട്രത്തിന്റെ നികുതിവ്യവസ്ഥയെ കുറിച്ച് കിതാബ് അൽ ഖറാജ് എന്ന ഗ്രന്ഥം രചിച്ചത് വിഖ്യാതമായിത്തീർന്നു.
എട്ടാം നൂറ്റാണ്ടിൽ ഇറാഖിലെ കൂഫയിലും ബഗ്ദാദിലുമായി ജീവിച്ചിരുന്ന അബു യൂസഫ്, പ്രവാചകൻ മുഹമ്മദിന്റെ കാലത്ത് മദീനയിലുണ്ടായിരുന്ന സാദ് ഇബ്ൻ ഹബ്തയുടെ വംശാവലിയിലാണ് ജനിച്ചത് .
ദരിദ്രമായ കുടുംബ പശ്ചാത്തലം കാരണം, തന്റെ വിദ്യാഭ്യാസം പൂർത്തീകരിക്കുന്നതിന് മുൻപ് തന്നെ ഉപജീവനമാർഗ്ഗങ്ങൾ തേടാൻ അബൂ യൂസഫ് നിർബന്ധിതനായി എന്നാണ് പറയപ്പെടുന്നത്.
തയ്യൽക്കാരനായി ജോലിചെയ്യുമ്പോഴും അദ്ദേഹം പഠനം തുടർന്നു എന്നാണ് ചരിത്രം .
പഠനത്തോട് അബൂ യൂസഫിന്റെ പ്രതിപത്തി തിരിച്ചറിഞ്ഞ ഗുരു അബൂ ഹനീഫ , തന്റെ പ്രിയശിഷ്യന്മാരിൽ അബൂ യൂസഫിനെ ചേർക്കുകയായിരുന്നു.
വ്യത്യസ്ഥങ്ങളായ അവലംബങ്ങൾ പ്രകാരം, അബൂ ഹനീഫ , മാലിക് ഇബ്ൻ അനസ് , ലൈഥ് ഇബ്ൻ സഅദ് തുടങ്ങിയവരിൽ നിന്നായി കൂഫയിലും മദീനയിലുമായി വിദ്യാഭ്യാസം നേടി.
731-ൽ ഇറാക്കിൽ ജനിച്ചു.
ഹനഫീമദ്ഹബു എന്ന ചിന്താസരണിയുടെ ഉപജ്ഞാതാവായ ഇമാം, അബുഹനീഫയുടെ മുഖ്യ ശിഷ്യനായിരുന്നു.
ഈ ചിന്താസരണിയുടെ വികാസത്തിനും പ്രചാരണത്തിനുംവേണ്ടി അബൂ യൂസഫ് വഹിച്ച പങ്ക് ഗണനീയമാണ്.
പല അബ്ബാസിയാ ഖലീഫമാരുടെയും കീഴിൽ ഖാളി (ന്യായാധിപൻ) ആയി സേവനം അനുഷ്ഠിച്ച ഇദ്ദേഹത്തെ ഹാറൂൻ റഷീദ്, ബാഗ്ദാദിൽ മുഖ്യ ന്യായാധിപനായി നിയമിച്ചു.
ഖലീഫയുടെ വിശ്വസ്ത സുഹൃത്തും നിയമോപദേഷ്ടാവും കൂടിയായിരുന്നു അബൂ യൂസുഫ്.
മതസംബന്ധമായി ഇദ്ദേഹം നിരവധി ഗ്രന്ഥങ്ങൾ രചിച്ചിട്ടുണ്ടെങ്കിലും ഇദ്ദേഹത്തെ ലോകപ്രസിദ്ധനാക്കിയത് കിതാബുൽ ഖറാജ് എന്ന ഭൂനികുതിനിയമഗ്രന്ഥമാണ്.
ചാണക്യന്റെ കൃതിക്കുശേഷം പൌരസ്ത്യലോകത്ത് രചയിതമായ ആദ്യത്തെ അർഥശാസ്ത്രഗ്രന്ഥമാണിത്.
കൃഷിക്കാരുടെമേലുള്ള അമിതമായ നികുതിഭാരം കാർഷികോത്പാദനത്തെ പ്രതികൂലമായി ബാധിക്കുമെന്നും തരിശുഭൂമിയുടെ ഉടമാവകാശം അത് കൃഷിയോഗ്യം ആക്കിയവനാണെന്നും അബൂ യൂസുഫ് ഈ കൃതിയിൽ സിദ്ധാന്തിച്ചിട്ടുണ്ട്.
ഇദ്ദേഹം 798-ൽ ബാഗ്ദാദിൽ നിര്യാതനായി.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബൂ യൂസുഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബൂ ഹനീഫ ഇംഗ്ലീഷ് വിലാസം https://ml.wikipedia.org/wiki/Abu_Hanifa
ഇസ്ലാമിക നിയമസംഹിതകളുടെ വിധാതാക്കളിൽ പ്രമുഖനായിരുന്നു അബൂ ഹനീഫാ ഇമാം എന്ന നുഅ്മാനുബ്‌നു സാബിത് (ക്രി.വ. 699 - 765).
(മറ്റു മൂന്നുപേർ ഷാഫി, മാലിക്ക്, ഹംബൽ എന്നിവരാണ്.) ഇവർ ക്രോഡീകരിച്ച ആചാരമര്യാദക്രമങ്ങളാണ് മുസ്ലിങ്ങൾ പൊതുവേ പിന്തുടരുന്നത്.
ഇസ്ലാമിലെ ആദ്യത്തെ മദ്‌ഹബായ ഹനഫി മദ്‌ഹബിന്റെ സ്ഥാപകനാണിദ്ദേഹം.
ഇറാഖിലെ കൂഫയിലാണ്‌ അദ്ദേഹം ജനിച്ചത്.
മാലികി മദ്‌ഹബിന്റെ സ്ഥാപകനായ മാലികിബ്നു അനസ് അദ്ദേഹത്തിന്റെ ശിഷ്യനായിരുന്നു.
ഷിയാപണ്ഡിതനായ ജഅ്ഫർ അസ്സ്വാദിഖായിരുന്നു (ജാഫറുസ്സാദിഖ്) അദ്ദേഹത്തിന്റെ ആദ്യകാല ഗുരു.
പിന്നീട് ഷിയാ വിഭാഗക്കാരുടേതിൽനിന്ന് വ്യത്യസ്തമായ ഒരു നിയമക്രമം ഇദ്ദേഹം രൂപപ്പെടുത്തി.
തന്റെ കാലത്തു നടന്ന രാഷ്ട്രീയമായ ചേരിതിരിവുകളിൽ ഇദ്ദേഹം പ്രവാചകന്റെ കുടുംബത്തോടാണ് കൂറ് പുലർത്തിയത്.
പ്രവാചകന്റെ ജീവിതസമ്പ്രദായങ്ങളെക്കുറിച്ച് വസ്തുനിഷ്ഠമായ പഠനം നടത്തിയ അബൂ ഹനീഫ പ്രവാചക വചനങ്ങളെന്ന് പൊതുവെ കരുതപ്പെട്ടവയിൽ പലതും അടിസ്ഥാനരഹിതമെന്നു മനസ്സിലാക്കി തള്ളിക്കളഞ്ഞു.
തന്റെ നിയമക്രമം രൂപപ്പെടുത്തുന്നതിൽ ഖുർആൻ പാഠങ്ങളെയാണ് ഇദ്ദേഹം മുഖ്യമായി ആശ്രയിച്ചത്.
അനുമാനങ്ങളുടെയും സങ്കല്പങ്ങളുടെയും സ്ഥാനത്ത് വ്യക്തവും ക്രോഡീകൃതവുമായ ഒരു നിയമസംഹിത ഇദ്ദേഹം തയ്യാറാക്കി.
അബൂഹനീഫയുടെ നിർദ്ദേശങ്ങളാണ് ഇന്നും ലോകത്തിലെ വലിയൊരു വിഭാഗം മുസ്ലിങ്ങൾ മതകാര്യങ്ങളിൽ സ്വീകരിക്കുന്നത്.
അഫ്ഗാനിസ്താൻ , വടക്കേ ഇന്ത്യ , തുർക്കി , മധ്യേഷ്യ, ഈജിപ്റ്റ് എന്നിവിടങ്ങളിലെ മുസ്ലിങ്ങൾ അധികവും ഹനഫി മദ്ഹബ് പിൻതുടരുന്നവരാണ്.
അബ്ബാസി ഖലീഫയായിരുന്ന മൻസ്വൂർ അബൂഹനീഫയെ മുഖ്യന്യായാധിപനാകാൻ ക്ഷണിച്ചുവെങ്കിലും അദ്ദേഹം അത് നിരസിച്ചു.
പ്രകോപിതനായ മൻസ്വൂർ അദ്ദേഹത്തെ തുറുങ്കിലടച്ചു.
അബൂഹനീഫയുടെ ശിഷ്യനായ അബൂ യൂസുഫാണ്‌ ഒടുവിൽ മുഖ്യന്യായാധിപനായത്.
കാരാഗൃഹത്തിൽ വച്ചുതന്നെ അദ്ദേഹം അന്തരിച്ചു.
ഇമാം മാലികിനു പുറമെ അബ്‌ദുല്ലാഹിബുനു മുബാറക്ക്‌, ഇമാം ലൈസ്‌ തുടങ്ങിയവരും അബൂഹനീഫയുടെ ശിഷ്യന്മാരായിരുന്നു.
[[വർഗ്ഗം:വിഷബാധയേറ്റ്
അബൂ ഹുറൈറ ഇംഗ്ലീഷ് വിലാസം https://ml.wikipedia.org/wiki/Abu_hurairah
മുഹമ്മദ്നബിയുടെ ഒരു ഉറ്റമിത്രമായിരുന്നു അബൂ ഹുറൈറ .
ആട്ടിടയനായിരുന്ന ഇദ്ദേഹം ആടുകളെ മേയാൻ അനുവദിച്ചിട്ട് ഒരു പൂച്ചക്കുട്ടിയുമായി കളിച്ചുകൊണ്ടിരിക്കുമായിരുന്നത്രെ.
തൻമൂലം അബൂ ഹുറൈറ എന്ന പേരിൽ ഇദ്ദേഹം അറിയപ്പെട്ടു.
ഇസ്ലാംമതാനുയായി ആകുന്നതിനുമുൻപ് ഇദ്ദേഹത്തിന്റെ പേര് അബ്ദു ശ്ശംസ്(സൂര്യദാസൻ) എന്നായിരുന്നു.
മതപരിവർത്തനത്തിനുശേഷം അബ്ദുല്ല, അബ്ദു അൽറഹ്മാൻ തുടങ്ങിയ പല പേരുകളിലും അറിയപ്പെട്ടു.
മുഹമ്മദ്നബിയുടെ സന്തതസഹചാരിയായിക്കഴിഞ്ഞിരുന്ന ഹുറൈറയെ ഉമർ, ബഹറീന്റെ ഭരണാധികാരിയാക്കിയെന്നും അല്പകാലത്തിനുശേഷം പിരിച്ചുവിട്ടു എന്നും ഇദ്ദേഹത്തിൽനിന്ന് ധാരാളം പണം പിടിച്ചെടുത്തുവെന്നും പറയപ്പെടുന്നു.
മർവാൻ ഇദ്ദേഹത്തെ തന്റെ അഭാവത്തിൽ മദീനയിലെ ഭരണാധികാരിയാക്കിയെന്ന് മറ്റൊരു കഥയുണ്ട്.
നബിയുടെ മരണത്തിന് കേവലം നാലുവർഷം മുൻപാണ് ഹുറൈറ മതത്തിൽ ചേർന്നതെങ്കിലും പ്രവാചകന്റെ സന്തതസഹചാരിത്വം മൂലം അയ്യായിരത്തിലധികം നബിസൂക്തങ്ങൾ പില്ക്കാലത്ത് ഇദ്ദേഹം ഉദ്ധരിച്ചതായി രേഖപ്പെടുത്തിയിട്ടുണ്ട്.
അവയെല്ലാം നബിവചനങ്ങൾ തന്നെയാണ്.
ഭക്തനും സഹൃദയനുമായിരുന്ന ഇദ്ദേഹം 78-ആം വയസ്സിൽ, (എ.ഡി. 678) ചരമമടഞ്ഞതായി ഊഹിക്കപ്പെടുന്നു.
അവലംബം അബൂ ഹുറൈറ Archived 2010-11-28 at the Wayback Machine .
അബൂ ഹുറൈറ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബൂ ഹുറൈറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബൂ ജഹ്ൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മക്കയിൽ മുഹമ്മദിന്റെയും അനുചരന്മാരുടെയും എതിരാളികളിൽ പ്രമുഖനായിരുന്നു അംറ് ഇബ്‌നു ഹിഷാം മഖ്സൂമി ( അറബി : عمرو إبن هشام ‬ ) (570-13 മാർച്ച് 624).
അബുൽ ഹകം ( അറബി : أبو الحكم ‬ ), അബൂ ജഹ്‌ൽ ( അറബി : أبو جهل ‬ ) എന്നീ പേരുകളിലാണ് കൂടുതൽ അറിയപ്പെട്ടിരുന്നത് .
മുഹമ്മദു നബിയുടെ ഏറ്റവും വലിയ എതിരാളി.
ശരിയായ പേര് അബുൽഹകം അംറ് ബിൻഹിഷാം എന്നാണ്.
ഖുറൈഷിഗോത്രത്തിന്റെ ഒരു ശാഖയായ മൿസൂം കുടുംബത്തിലാണ് ജനനം.
ഈ കുടുംബത്തിലെ പ്രമുഖന്മാരെല്ലാം നബിയുടെ ശത്രുക്കളായിരുന്നു.
മറ്റു പലതിനും പുറമേ അവരുടെ എതിർപ്പിനു പ്രധാനകാരണം വ്യക്തിവിരോധവും കുടുംബമത്സരവുമായിരുന്നു.
മക്കയിലെ പ്രഭുകുടുംബത്തിൽ ജനിച്ച അബൂ ജഹലിന്, അടിമകളും ഏഴകളും നിറഞ്ഞ പ്രവാചകന്റെ അനുയായിവൃന്ദത്തോടു പുച്ഛമായിരുന്നു.
ഒരു സ്ത്രീയെ വധിച്ചതടക്കം ക്രൂരമായ ഹിംസയ്ക്ക് ഇദ്ദേഹം മുസ്ളിങ്ങളെ വിധേയരാക്കി.
അബൂ ജഹലിന്റെ ധിക്കാരത്തെ സൂചിപ്പിച്ചുകൊണ്ടുള്ള പല സൂക്തങ്ങളും ഖുർ‌ആനിൽ ഉണ്ട് (96: 6-18).
പ്രവാചകനെതിരെ ഖുറൈഷികൾ നടപ്പിലാക്കിയ സാമൂഹികബഹിഷ്കരണത്തിന് അബൂ ജഹൽ നേതൃത്വം കൊടുത്തു.
പ്രവാചകനെ വധിക്കാനുള്ള പദ്ധതി തയ്യാറാക്കിയതും അതു ഖുറൈഷി പ്രമാണിമാരെക്കൊണ്ട് അംഗീകരിപ്പിച്ചതും ബദർ യുദ്ധത്തിൽ നബിക്കെതിരായി മക്കൻ സൈന്യത്തെ നയിച്ചതും ഇദ്ദേഹമായിരുന്നു.
പക്ഷേ, ഈ യുദ്ധത്തിൽ ഇദ്ദേഹം കൊല്ലപ്പെട്ടു (624).
തന്റെ കാലത്തെ ഫറോവ എന്നാണ് പ്രവാചകൻ ഇദ്ദേഹത്തെ വിശേഷിപ്പിച്ചത്.
വാചാലനും തന്ത്രജ്ഞനും പ്രമാണിയുമായിരുന്ന അബു ജഹലിന്റെ മരണത്തെ വിഷയമാക്കി പല വിലാപകാവ്യങ്ങളും രചിക്കപ്പെട്ടിട്ടുണ്ട്.
ആഗ്നസ് മക്ഫെയിൽ ഇംഗ്ലീഷ് വിലാസം https://ml.wikipedia.org/wiki/Agnes_Macphail
ഒന്റാറിയോയിൽ നിന്നുള്ള കനേഡിയൻ രാഷ്ട്രീയ പ്രവർത്തകയായിരുന്നു ആഗ്നസ് കാമ്പ്‌ബെൽ മക്ഫെയിൽ (ജീവിതകാലം: മാർച്ച് 24, 1890 - ഫെബ്രുവരി 13, 1954).
അവർ രാജ്യത്തെ ആദ്യത്തെ വനിതാ പാർലമെന്റ് അംഗമായിരുന്നു.
1921 ൽ ആദ്യമായി ഹൗസ് ഓഫ് കോമൺസിലേക്ക് തിരഞ്ഞെടുക്കപ്പെട്ട അവർ 1940 വരെ എംപിയായി സേവനമനുഷ്ഠിച്ചു.
1943 മുതൽ 1945 വരെയും 1948 മുതൽ 1951 വരെയും പ്രവിശ്യാ രാഷ്ട്രീയത്തിലേക്ക് നീങ്ങുകയും യോർക്ക് ഈസ്റ്റിലെ ടൊറന്റോ റൈഡിംഗ് പ്രതിനിധീകരിച്ച് ഒന്റാറിയോയിലെ ലെജിസ്ലേറ്റീവ് അസംബ്ലിയിൽ അംഗമായി.
പുരോഗമന കനേഡിയൻ രാഷ്ട്രീയത്തിൽ ജീവിതത്തിലുടനീളം സജീവമായിരുന്ന മാക്ഫെയിൽ രണ്ട് വ്യത്യസ്ത പാർട്ടികൾക്കായി പ്രവർത്തിച്ചു.
കോളം-റൈറ്റിംഗ്, ആക്ടിവിസ്റ്റ് ഓർഗനൈസിംഗ്, നിയമനിർമ്മാണം എന്നിവയിലൂടെയും അവർ തന്റെ ആശയങ്ങൾ പ്രചരിപ്പിച്ചു.
പശ്ചാത്തലം "Agnes Macphail Country" sign at eastern approach to Ceylon, Ontario
ഒന്റാറിയോയിലെ ഗ്രേ കൗണ്ടിയിലെ പ്രോട്ടോൺ ടൗൺ‌ഷിപ്പിൽ ഡഗാൾഡ് മൿഫെയ്‌ലിനും ഹെൻറിയേറ്റ ക്യാമ്പ്‌ബെല്ലിനും ആഗ്നസ് മക്ഫെയിൽ ജനിച്ചു.
ജനനസമയത്ത് അവരുടെ കുടുംബപ്പേര് "മക്ഫെയിൽ" എന്ന് എഴുതിയിട്ടുണ്ടെങ്കിലും പിന്നീട് സ്കോട്ട്ലൻഡിലേക്കുള്ള ഒരു യാത്രയ്ക്കിടെ അവരുടെ കുടുംബത്തിന്റെ കുടുംബപ്പേര് "മാക്ഫെയിൽ" എന്ന് എഴുതിയിട്ടുണ്ടെന്നും ഇത് പ്രതിഫലിപ്പിക്കുന്നതിനായി അവരുടെ പേര് മാറ്റിയതായും അവർ കണ്ടെത്തി.
മെത്തഡിസ്റ്റ് പള്ളിയിലാണ് അവർ വളർന്നതെങ്കിലും കൗമാരപ്രായത്തിൽ തന്നെ പുനഃസംഘടിപ്പിച്ച ലാറ്റർ ഡേ സെന്റ് പള്ളിയിലേക്ക് പരിവർത്തനം ചെയ്യപ്പെട്ടു.
ഇത് അവരുടെ മിഷനറിയായ അമ്മാവന്റെ പള്ളിയായിരുന്നു.
പിന്നീടുള്ള വർഷങ്ങളിൽ അവർ യുണൈറ്റഡ് ചർച്ച് ഓഫ് കാനഡയിൽ ചേർന്നു.
അത് ചെറുപ്പത്തിലെ അവരുടെ മെത്തഡിസ്റ്റ് സഭയെ സ്വാംശീകരിച്ചു.
മാക്ഫെയ്ൽ ഒരു വർഷം ഓവൻ സൗണ്ട് കൊളീജിയറ്റിലും വൊക്കേഷണൽ ഇൻസ്റ്റിറ്റ്യൂട്ടിലും പഠിച്ചു.
അവർ നന്നായി പഠിച്ചെങ്കിലും, അവരെ സ്ട്രാറ്റ്ഫോർഡ് നോർമൽ സ്കൂളിലേക്ക് മാറ്റി.
അതിനാൽ ഒരു ബന്ധുവിന്റെ കൂടെ കയറുമ്പോൾ അവർക്ക് പഠനം പൂർത്തിയാക്കാൻ കഴിഞ്ഞു.
1910-ൽ രണ്ടാം ക്ലാസ് അധ്യാപക സർട്ടിഫിക്കറ്റോടെ അവർ ബിരുദം നേടി.
അവർ അഞ്ച് സ്ഥാനങ്ങളിലേക്ക് അപേക്ഷിച്ചു.
അഞ്ചിലും അംഗീകരിക്കപ്പെട്ടു.
ഇത് തന്റെ കഴിവ് കൊണ്ടല്ലെന്നും അക്കാലത്തെ അധ്യാപകരുടെ ദൗർലഭ്യം മൂലമാണെന്നും അവർ പിന്നീട് പറഞ്ഞു.
പോർട്ട് എൽജിൻ, ഹണിവുഡ്, ന്യൂമാർക്കറ്റ് തുടങ്ങിയ കമ്മ്യൂണിറ്റികളിലെ നിരവധി ഗ്രാമീണ ഒന്റാറിയോ സ്കൂളുകളിൽ അവർ പഠിപ്പിച്ചു.
ഷാരോണിൽ ജോലി ചെയ്യുന്നതിനിടയിൽ, യുണൈറ്റഡ് ഫാർമേഴ്‌സ് ഓഫ് ഒന്റാറിയോയിലും (യുഎഫ്‌ഒ) അതിന്റെ വനിതാ സംഘടനയായ യുണൈറ്റഡ് ഫാം വിമൻ ഓഫ് ഒന്റാറിയോയിലും ചേർന്ന് മാക്ഫെയ്ൽ രാഷ്ട്രീയമായി സജീവമായി.
ഈ സമയത്ത് ഫാർമേഴ്‌സ് സൺ എന്ന പത്രത്തിന്റെ കോളമിസ്റ്റും ആയി.
അക്കാലത്തെ പല പ്രമുഖരെയും പോലെ, മാക്ഫെയ്ലും യൂജെനിക്സിന്റെ തീവ്ര പിന്തുണക്കാരനായിരുന്നു.
കുറിപ്പുകൾ അവലംബം പുറംകണ്ണികൾ Agnes Macphail എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works by or about ആഗ്നസ് മക്ഫെയിൽ at Internet Archive The Canadian Encyclopedia, Agnes Macphail Agnes Macphail Website and Digital Collection Celebrating Women's Achievements - Agnes Campbell Macphail Agnes Campbell Macphail – Parliament of Canada biography Agnes Campbell Macphail – Ontario Legislative Assembly parliamentary history ( archive ) CBC Digital Archives - CCF's Agnes Macphail and the 1948 Ontario election , radio address by Macphail.
ആഗ്നിയ ലൊസീന-ലൊസീൻസ്കയ
ആഗ്നിയ ലൊസീന-ലൊസീൻസ്കയ Agnia Sergeyevna Losina-Losinskaja (Агния Сергеевна Лозина-Лозинская) (1903–1958) ഒരു റഷ്യൻ സസ്യശാസ്ത്രജ്ഞയായിരുന്നു.
216 ടാക്സാകളുടെ സസ്യനാമം അവർ എഴുതിയിട്ടുണ്ട്.
കല്ലിഗോണം, കോർട്ടൂസ, ഫ്രാഗേറിയ, മൈക്രാന്തെസ്, റിയും, ഗലാന്തസ് വോറോണോവ്വിയ്, സിനോണിം മസ്കാറീമിയ മസ്കാരി എന്നിവയുടെയും പേര് അവർ കണ്ടെത്തി.
രണ്ട് വാണിജ്യപ്രാധാന്യമുള്ള സസ്യങ്ങളിലായിരുന്നു അവർക്ക് താത്പര്യം.
റിയും സസ്യം അഹാരമായി ഉപയോഗിക്കുന്നു.
ഈ ജീനസിനു രണ്ട് സ്പീഷിസുകൽ ഉണ്ടെന്നു കണ്ടെത്തി.
ഒന്ന് ചൈനയിൽ ആണ്.
മറ്റൊന്ന് ഇറാനിലും ഉത്ഭവിച്ചു.
സ്ട്രോബറിയെപ്പറ്റി അവർ ഒരു റിവ്യു തയ്യാറാക്കി.
യു എസ് എസ് ആറിലെ സസ്യങ്ങളെപ്പറ്റിയുള്ള പുസ്തകത്തിന്റെ വളരെയധികം ഭാഗം അവർ എഴുതി.
ഈ എന്ന ലേഖനം about a Soviet botanist ഒരു stub ആണ്.
ആഗ്നസ് ഡി മില്ലെ ഇംഗ്ലീഷ് വിലാസം https://ml.wikipedia.org/wiki/Agnes_de_Mille
ആഗ്നസ് ഡി മില്ലെ അമേരിക്കൻ നൃത്തസംവിധായികയായിരുന്നു.
1905-ൽ ന്യൂയോർക്കിലെ ഒരു തിയെറ്റർ കുടുംബത്തിൽ ജനിച്ചു .
പിതാവ് നാടകകൃത്തും തിരക്കഥാകൃത്തും ആയിരുന്നു.
ആദ്യപ്രദർശനം
1928-ൽ ഡി മില്ലെ തന്റെ ആദ്യത്തെ പ്രദർശനം ന്യൂയോർക്കിൽ നടത്തി.
1930-ൽ ലണ്ടനിൽ വച്ച് മേരി റാംബർട്ടും ആന്റണി ട്യൂസറുമായി ചേർന്നു നടത്തിയ പ്രദർശനം ഇവരെ ശ്രദ്ധേയയാക്കി.
1940-ൽ ഡി മില്ലെ നൃത്ത സംവിധാനം നിർവഹിച്ച പ്രഥമ ബാലെയായ ബ്ലാക് റിച്വൽ അവതരിപ്പിക്കപ്പെട്ടു.
അമേരിക്കൻ ബാലെ തിയെറ്റർ ആയിരുന്നു ഇത് അവതരിപ്പിച്ചത്.
അവർക്കു വേണ്ടിത്തന്നെ 1948-ൽ അവതരിപ്പിച്ച ഫാൾ റിവർ ലെജൻഡ് ആണ് ഡി മില്ലെയുടെ ഏറ്റവും പ്രശസ്ത ബാലെ.
എങ്കിലും റൂസ്സെ ഡി മോന്റി കാർലോ ബാലെ സംഘത്തിനു വേണ്ടി ഇവർ ചിട്ടപ്പെടുത്തിയ റോഡിയോ (1942) ആണ് ഇവരെ ലോകപ്രശസ്തയാക്കിയത്.
മരണത്തെ മുഖാമുഖം കാണുന്ന ഒരു സ്ത്രിയുടെ കഥ പറയുന്ന ദ് അദർ (1992) ആണ് ഇവരുടെ ഏറ്റവുമൊടുവിലത്തെ ബാലെ .
സംഗീത ശില്പങ്ങൾ
ബാലെകൾക്കു പുറമേ നിരവധി സംഗീത ശില്പങ്ങൾക്കും ഇവർ നൃത്ത സംവിധാനം ചെയ്തിട്ടുണ്ട്.
ഒക്ലഹോമ (1943) കരനസൽ (1945) ബ്രിഗാസൂൺ (1947)
എന്നിവ ഇവയിൽ പ്രധാനപ്പെട്ടവയാണ്.
നൃത്തസംബന്ധിയായ രചനകൾ
ഡി മില്ലെയുടെ നൃത്തസംബന്ധിയായ രചനകളും ആത്മകഥാപരമായ കുറിപ്പുകളും സൈദ്ധാന്തികമായ ഉൾക്കാഴ്ചകൾ നിറഞ്ഞവയാണ്.
ഡാൻസ് ടു ദ് പൈപ്പർ (1952) റിപ്രീവ് (1981) ലിസ്സി ബോർഡെൻ : എ ഡാൻസ് ഒഫ് ഡെത്ത് (1968) അമേരിക്ക ഡാൻസെസ് (1981) മാർത്ത : ലൈഫ് ആൻഡ് വർക്ക് ഒഫ് മാർത്ത ഗ്രഹാം (1991)
എന്നിവ ഇതിനുദാഹരണമാണ്.
നൃത്തരംഗത്തു നിന്നും തിയെറ്റർ രംഗത്തു നിന്നും നിരവധി അവാർഡുകൾ ഇവരെ തേടിയെത്തി.
15-ഓളം പുരസ്കാരപരമായ ബിരുദങ്ങളും ഡി മെല്ലെയ്ക്കു ലഭിച്ചിട്ടുണ്ട്.